1 . Fundur með forsætisráðherra Framkvæmdastjóri Leiðsagnar greindi frá fundi með forsætisráðherra , Katrínu Jakobsdóttur 7. nóvember s.l. Rædd voru helstu stefnumál félagsins , menntun leiðsögumanna , náttúruvernd , öryggismál , leiðsögn innan þjóðgarða og gæðamál . Tók ráðherra erindi Leiðsagnar vel og telur stjórn að fundurinn hafi verið mjög gagnlegur og undirtektir ráðherra jákvæðar . 2 . Kæra Sigurðar Alberts Ármannssonar Vilborg , Sigríður og Guðný Margrét viku af fundi er tekin var fyrir kæra Sigurðar Alberts Ármannssonar . Samþykkt var að vísa drögum að svarbréfi stjórnar við kæru Sigurðar Alberts Ármannssonar út af síðasta aðalfundi til þáverandi formanns , Indriða H. Þorlákssonar . 3 . Vinnustaðaeftirlit Að beiðni Leiðsagnar og í samstarfi við ASÍ sendi félagið fulltrúa úr stjórn í vinnustaðaeftirlit á Suðurlandi undir stjórn Hjalta Tómassonar hjá Bárunni og Kolbrúnar Erlendsdóttur hjá VR á Suðurlandi . Tilgangurinn var að kynna sér framkvæmd vinnustaðaeftirlits og fékk stjórn munnlega skýrslu um ferðina . Var framkvæmdastjóra falið að leitast eftir að gera samning við Báruna á Suðurlandi um samstarf Leiðsagnar og Bárunnar um vinnustaðaeftirlit á Suðurlandi . 4 . Launakjör formanns Stjórn samþykkti að breyta fyrirkomulagi á launakjörum formanns og borga honum 25% af launum framkvæmdastjóra fyrir vinnuframlag hans . Þessi breyting er tímabundin fram að aðalfundi á vordögum . 5 . Tölvumál Leiðsagnar og heimasíða Lögð hefur verið áhersla á að uppfæra töluvmál og bókhaldskerfi félagsins og heimasíðu Leiðsagnar . Óskar Kristjánsson hefur gengið í það verkefni í tímabundinni ráðningu meðan því verður siglt í höfn . Unnið hefur verið að því að uppfæra og nútímavæða tölvukerfi og allar gáttir fyrir skilagreinar o.s.frv . Verið er að uppfæra heimasíðu Leiðsagnar , umgjörð , innri og ytri vef félagsins . 6 . Meiðyrðamál Stjórn Leiðsagnar barst erindi frá fyrrverandi stjórnarmanni , þar sem hann fer fram á lögfræðiaðstoð félagsins . Meiðyrðakæran gegn honum eru vegna orða sem voru látin voru falla í viðtali á sjónvarpsstöðinni Hringbraut árið 2016 . Stjórn samþykkir að framkvæmdastjóri verði í sambandi við lögræðinga félagsins hjá Lagastoð og í framhaldi af því verður tekin ákvörðun þegar þær upplýsingar liggja fyrir . 7 . Kínverska fagdeildin og kínverskumælandi leiðsögumenn á Íslandi Tekin hefur verið ákvörðun um að kínverska fagdeildin skilji sig frá Leiðsögn og mun því fagdeild kínverskumælandi leiðsögumanna verða lögð niður innan Leiðsagnar . Í framhaldi af því var tekin ákvörðun um að Leiðsögn byði kínverskumælandi leiðsögumönnum á Íslandi til fræðslu - og kynningarfundar miðvikudaginn 20. nóv. um Stéttarfélagið Leiðsögn og hvert hlutverk stéttarfélaga sé . Formaður , framkvæmdastjóri og fulltrúar stjórnar voru á fundinum og sá félagið einnig fyrir því að túlkur væri á staðnum . 8 . Trúnaðarráðsfundur Stefnt er að því að boða trúnaðarráð Leiðsagnar saman um eða eftir n.k. mánaðamót og mun formaður senda út boð þess efnis . 9 . Lögræðileg aðstoð Leiðsögn hefur borist erindi og ósk félagsmanns um lögfræðilega aðstoð við að sækja rétt sinn vegna innheimtu veikindarétts í framhaldi af vinnutengdu slysi . Stjórn Leiðsagnar samþykkir að veita félagsmanni aðstoð við að fylgja eftir kæru .